GUNKUL กดสวิตซ์ COD โซลาร์ฟาร์มมาเลเซีย “Large Scale Solar PV” กำลังผลิต 29.99MW
GUNKUL กดสวิตซ์ COD โซลาร์ฟาร์มมาเลเซีย “Large Scale Solar PV” กำลังผลิต 29.99MW
GUNKUL กดสวิตซ์ COD โซลาร์ฟาร์มมาเลเซีย “Large Scale Solar PV” กำลังผลิต 29.99MW
4 ม.ค. 2564

บริษัท กันกุลเอ็นจิเนียริ่ง จำกัด (มหาชน) หรือ GUNKUL แจ้งต่อตลาดหลักทรัพย์แห่งประเทศไทยว่า บริษัทฯ ได้เข้าไปดำเนินการลงทุนใน บริษัท Kenyir Gunkul Solar SDN BHD (KGS) ซึ่งเป็นบริษัทที่ประกอบธุรกิจโรงไฟฟ้าพลังงานแสงอาทิตย์แบบติดตั้งบนพื้นดิน โดย KGS ได้ดำเนินการจำหน่ายไฟฟ้าเชิงพาณิชย์ (COD) ของโครงการโรงไฟฟ้า Large Scale Solar PV (LSSPV) ขนาด 29.99 เมกะวัตต์ เมื่อวันที่ 31 ธันวาคม 2563 เป็นที่เรียบร้อยแล้ว
โดยโครงการโรงไฟฟ้าพลังงานแสงอาทิตย์ LSSPV ตั้งอยู่รัฐตรังกานู ประเทศมาเลเซีย ขนาดปริมาณไฟฟ้าตามสัญญา 29.99 เมกะวัตต์ ขนาดกำลังติดตั้งที่ 39.0297 เมกะวัตต์ และเป็นโครงการที่ผลิตและจำหน่ายไฟฟ้าจากพลังงานแสงอาทิตย์ให้กับการไฟฟ้ามาเลเซีย (Tenaga Nasional Berhad : TNB) ซึ่งเป็นไปตามสัญญาซื้อขายไฟฟ้าขนาด 29.99 เมกะวัตต์ โดยมีอัตรารับซื้อไฟฟ้าในรูปแบบ Feed-in Tariff ที่ 0.38 ริงกิตมาเลเซียต่อกิโลวัตต์ชั่วโมง เป็นระยะเวลา 21 ปีนับจากวันที่เริ่มดำเนินการจำหน่ายไฟฟ้าเชิงพาณิชย์